
[bookmark: _GoBack]בניית עקום גידול לספירולינה /	 נכתב ונערך ע"י חיימוב אורה
מטרות הפעילות:
1. הכרות עם הספירולינה ומאפייניה
2. הכרות עם השלבים השונים בגידול מיקרואורגניזם בתרבית
3. הכרות עם מדדים שונים המשמשים להערכת גדילה של תרבית 
4. התנסות מעשית בשיטות המשמשות להערכת גדילה של תרבית ושרטוט עקומי גידול רלוונטיים
5. סיכום ודיון בתוצאות

1. הכרות עם הספירולינה
· הספירולינה היא מיקרואורגניזם מסוג ציאנובקטריה 
· בעלת מאפיינים של תא חיידקי (פרוקריוטית, בעלת דופן, ריבוזומים) 
· מבצעת פוטוסינטזה 
· נפוצה באיזורים טרופיים וסאב-טרופיים בגופי מים חמים עם בסיסיות גבוהה ומליחות. 
· הארגון של התאים הוא בצורת סיב ספירלי  המורכב ממספר תאים. 
· מחזור חיים: קטיעה של הסיב לחלקים, הארכה של הסיב והבשלתו לצורה "הבוגרת".
· השפעות סביבתיות כגון טמפ' או תנאים כימיים יכולים להשפיע על צורת הסיב. יתכן מצב של שינוי דרסטי ובו הצורה הספירלית הופכת לצורה לינארית בצורה שאינה הפיכה. יתכן קיום של תרבית ובה קיום של שתי הצורות : צורה ספירלית וצורה לינארית.
· הספירולינה בעלת ערכים תזונתיים גבוהים במיוחד. בספירולינה יבשה ישנם כ- 60% חלבון. בנוסף היא מכילה חומצות אמינו חיוניות, ויטמינים ומינרלים. 
במערכת החינוך: תלמידי "הגימנסיה העברית הרצליה" החליטו לפתח שיטות חדשות לייצור מזון, שיטות היכולות להיות מיושמות באפריקה, כדרך התמודדות עם הרעב 

·  שפושט בעולם בכלל ובאפריקה בפרט. לצורך כך, התלמידים החלו לגדל ספירולינה בבית הספר וכך בעצם הוקם  "פרויקט הספירולינה".


2. הכרות עם השלבים השונים בגידול מיקרואורגניזם בתרבית
מיקרואורגניזמים מתרבים בדרך של חלוקת תאים. התאים הנוצרים לאחר החלוקה זהים לחלוטין לתא המקורי והם בעלי מטען גנטי זהה לו. צורה זו של רבייה, המבוססת על חלוקת התאים לשניים מכונה רבייה אל-זוויגית (אל-מינית) כיוון שלא משתתפים בה תאי ביצה ותאי זרע .  פרק הזמן הדרוש לתא אחד כדי להתחלק לשניים, נקרא זמן דור.
ניתן להגדיר לכל זן של מיקרואורגניזמים עקום גידול המתאים לתנאים בו הוא גדל. כאשר לכל עקום גידול כמה שלבים, כמתואר בגרף הבא:[image: https://lh3.googleusercontent.com/fpRZWOHzH2wGovoAptu0REXgNwFu2fk_sQXhkpCkLUB77WuoP1hIB3-KIZcHq_dWks6KBN5ImBSI4_q1FRY2fmoP3S8FY9RTAb_dpVjLYlI4L-p16oN-szbZMlcL_iJ0yFg]מס' החיידקים

1. שלב ההשהייה/ ההסתגלות - LAG
כאשר מעבירים מיקרואורגניזמים למצע מזון חדש, הם אינם מתרבים מיד אלא עוברים תקופת הסתגלות הקרויה שלב ההשהייה או שלב ההסתגלות בו המיקרואורגניזמים מייצרים אנזימים ומתאקלמים לסביבתם החדשה. בשלב זה התאים מתחלקים בקצב מאוד איטי על כן שלב זה מתואר בגרף כקו בעל שיפוע קל.
2. שלב גידול המעריכי - LOG
התאים מתחלקים בקצב קבוע, בכל דור מספרם מוכפל. בשלב זה קצב החלוקה הוא המירבי ביחס לתנאי הגידול (טמפרטורה, תאורה, חומרי מזון, רמת חומציות, אוורור). שלב זה נמשך כל עוד תנאי הגידול מתאימים, מתואר בגרף כקו אלכסוני העולה בתלילות.
3. שלב הגידול היציב (שלב העמידה) – סטציונרי
בשל העלייה בצפיפות התאים, התמעטות חומרי המזון והצטברות של חומרי הפרשה ופסולת חלה הרעה בתנאי הגידול. עקב כך, קצב חלוקת התאים שווה לקצב תמותת התאים. גודל האוכלוסייה נשאר קבוע, דבר המתבטא בגרף כקו ישר.
4. שלב התמותה
בשלב זה תנאי הגידול מורעים עוד יותר. לכן קצב התמותה עולה על קצב החלוקה וחלה 
ירידה במספר התאים.

3. הכרות עם המדדים השונים המשמשים להערכת גדילה ובניית עקומי גידול
לצורך הערכת גדילה של התרבית ובניית עקום גידול עלינו להעריך את כמות התאים בתרבית בנקודות שונות לאורך הגידול.
ניתן להעריך כמות תאים בכמה מדדים שונים: 
· מדד ישיר-ספירת תאים
· מדד עקיף-מדידת עכירות התרבית. בליעת האור עומדת ביחס ישר לריכוז התאים (החיים והמתים) בתרבית ,עד גבול מסוים.
· מדדים כימיים עקיפים- ניתן להעריך את כמות התאים ע"י מדידה של אחד המרכיבים הכימיים בתאים. אנו נמדוד במעבדה זו את ריכוז הכלורופיל ואת ריכוז החלבון בתאים.

4. התנסות מעשית בשיטות להערכת גדילה של תרבית
רציונל: 
· הכרות עם ארבע שיטות שונות המשמשות להערכת גדילה של תרבית
· הסקת מסקנות לגבי היתרונות והחסרונות של כל שיטה
· בדיקת הלימה בין התוצאות המתקבלות מהשיטות השונות

יש לקרוא את הפרוטוקול מתחילתו ועד סופו לפני תחילת העבודה. הקפידו למלא אחר ההוראות בצורה מדויקת. במידת הצורך ניתן לפנות לצוות המעבדה לקבלת הסברים נוספים. 

צוות המעבדה יחלק אתכם לקבוצות א'-ג'. כל קבוצה תלווה ע"י נציגה/ות  מצוות המעבדה. 
חברי קבוצה א'- יבצעו את ניסוי 1 ו-2 
חברי קבוצה ב'-יבצעו את ניסוי 3
חברי קבוצה ג'- יבצעו את ניסוי 4 

1. לפניכם ארלנמיירים המסומנים במספרים 1-6.  הארלנמיירים נבדלים האחד מהשני במשך זמן גידול הספירולינה. עליכם לבנות עקום גידול באופן קבוצתי. במהלך הניסוי כל חבר בקבוצה יבצע את מדידתו על ארלנמייר אחד מסוים על פי הוראת צוות המעבדה.
2. על מנת לקבל תוצאות אמינות ומהימנות על כל אחד מכם לבצע כל דגימה ומדידה פעמיים. פירוט והסבר על כל מהלך מדידה מתואר בהמשך. לצורך הנוחות בלבד, פרוטוקולי הניסויים מתארים את מהלך העבודה עבור דגימה אחת. לאחר שכל חברי הקבוצה יסיימו את ביצוע כל המדידות (פעמיים), על הקבוצה לגשת לעמדת המחשב, להזין את הנתונים ולעבדם על מנת ליצור עקום גידול.  



ניסוי מס' 1: בניית עקום גידול ע"י ספירת תאים
שאלת המחקר :כיצד משפיע משך זמן גידול תרבית ספירולינה על מס' התאים בתרבית ?
דונו ושערו כיצד מס' התאים בתרבית ישתנה לאורך זמן הגידול? מהו הבסיס הביולוגי להשערתכם?


ספירת תאים הינה מדד ישיר המשמש להערכת כמות התאים. בעזרת מדד זה נוכל להעריך את קצב גדילת הספירולינה. הספירה מתבצעת באמצעות מיקרוסקופ. מלבד הספירה, ההסתכלות במיקרוסקופ הינה חיונית ביותר מאחר ובאמצעותה ניתן לאפיין את צורת הספירולינה (אפיון מורפולוגי). בעצם, ניתן להבחין האם הספירולינה גדלה באופן תקין או שמא היא בעל תצורה חריגה "אבנורמלית". לספירולינה שתי תצורות מורפולוגיות אפשריות ספירלית או קווית . כמו כן, ניתן לזהות ספירולינה באורכים שונים עפ"י מחזור החיים שלה. על כן, חשוב להיות אחידים במה שמחליטים לספור.   
[image: http://upload.wikimedia.org/wikipedia/commons/thumb/7/7e/Hemocytometer.jpg/220px-Hemocytometer.jpg]
ההמוציטומטר: ההמוציטומטר הינו כלי לספירת תאים.
המו - ציטו – מטר - המילה מורכבת משלוש מילים המו – מהמילה הלטינית דם, ציטו- מהמילה הלטינית תא ומטר – שפירושו מודד. 
ההמוציטומטר עשוי מזכוכית והשימוש בו נעשה תחת מיקרוסקופ. על ההמוצטומטר מסומנים חריצים דקים היוצרים גיאומטריה של שני ריבועים. שני הריבועים נמצאים בשני צדי ההמוציטומטר, מופרדים בחריץ עמוק ורחב. הריבועים מחולקים כל אחד ל 9 משבצות גדולות . 9 המשבצות הגדולות מחולקות למשבצות קטנות יותר. על פי רוב סופרים את התאים שנמצאים ב4 המשבצות הפינתיות המחולקות ל 16 משבצות קטנות ואת המשבצת המרכזית (המסומנת בנקודה כחולה באיור) ומחשבים  את הערך הממוצע.
 את ההמוציטומטר יש לכסות בזכוכית עדינה ולמלא בזהירות רבה בתרחיף התאים בעזרת פיפטור (10מיקרוליטר) באזור החריץ, מתחת לזכוכית המכסה. יש לוודא  שלא נוצרו בועות בין הזכוכיות ושהנוזל נשאר כלוא בינהן.
העיקרון החשוב ביותר בספירת התאים הינו שמירה אחידות. יש להיות אחידים בספירות שאנו מבצעים בעצמנו, והן עם חברינו למחקר.  
[image: http://upload.wikimedia.org/wikipedia/commons/thumb/c/c8/Haemocytometer_Grid.png/220px-Haemocytometer_Grid.png]

חישוב מספר התאים: 
מספר תאים ב 1מ"ל= מס' תאים ממוצע למשבצת גדולה *10,000
מספר תאים בכל הדוגמא = מס' התאים ב 1 מ"ל  X  נפח הדוגמא (סה"כ הנפח שלנו ביחידות של מ"ל).
*יש לשים לב- במידה ומהלנו רק חלק קטן מן הדוגמא, לצורך הטענה בהמוציטומטר וספירת התאים, עלינו להכפיל בפקטור המיהול (למשל- אם מהלנו פי 2, עלינו להכפיל את מספר התאים שספרנו ב1 מ"ל ב2 וזה יהווה את הערך האמיתי שיש לנו עבור 1 מ"ל).

	מס' דגימה
	מס' התאים
	מס' תאים ב 1 מ"ל

דוגמאות לספירולינה בהמוציטומטר (X10):
[image: G:\spirolina b.jpg] [image: G:\spirolina.tif]

ניסוי מס' 2:בניית עקום גידול ע"י מדידת עכירות התרבית 
שאלת המחקר: כיצד משפיע משך זמן גידול תרבית ספירולינה על עכירות התרבית?
דונו ושערו כיצד עכירות התרבית תשתנה לאורך זמן הגידול? מהו הבסיס הביולוגי להשערתכם?




ניתן  להעריך כמות תאים, החיים והמתים, בתרבית בעזרת מדד עקיף - מדידת עכירות התרבית. 
לצורך מדידת עכירות התרבית אנו נשתמש בספקטרופוטומטר. המכשיר שולח לעבר הדוגמא קרן אור בטווח צר של אורכי גל. כאשר קרן האור מגיעה לדוגמא חלקה נבלע ע"י התאים וחלקה האחר עובר את הדוגמא. בליעת האור ע"י התאים נמצאת ביחס ישיר לכמותם (בטווח מסוים). ככל שכמות התאים גדולה יותר כך הבליעה של התרבית גבוהה יותר.

מהלך המדידה:
1. ערבבו את תכולת הארלנמייר על מנת לקבל תכולה אחידה. 
2. בעזרת פיפטה העבירו 1מ"ל מהתרבית לקיווטה 
3. עטפו את חלקה העליון של הקיווטה בלבד בפרפילם
4. בעזרת  הספקטרופוטומטר אנו מעוניינים למדוד את בליעת תאי הספירולינה אך עלינו לזכור שתאים אלה נמצאים בתערובת עם חומרים אחרים. אותם חומרים עשויים לבלוע קרינה אף הם ולכן יש לקזז את השפעתם. הקיזוז הנ"ל נעשה ע"י תמיסת הבלנק (Blank). תמיסה אשר מכילה את כל המרכיבים הנמצאים בדוגמא הנבדקת מלבד החומר שאת בליעתו רוצים למדוד. על כן לפני כל מדידה בספקטרופוטומטר עלינו לאפס את המכשיר עם תמיסת הבלנק. שימו לב: במקרה הנ"ל האיפוס נעשה ע"י בלנק שהינו מדיום הגידול ללא ספירולינה כלל .הניחו את הקיווטה במכשיר כך שצידה השקוף פונה לכיוון מקור האור. מדדו את בליעת האור באורך גל 730 nm.  
5. לאחר האיפוס עם מבחנת הבלנק עברו למדידת הבליעה של דוגמתכם.
הפכו את הקיווטה מס' פעמים כך שתכולתה תתערבב היטב. שימו לב: תאי הספירולינה שוקעים לתחתית הקיווטה יחסית במהירות וזאת בשל משקלם הסגולי. על כן, עלינו לערבב את תכולת הקיווטה בסמוך למדידה על מנת לקבל פיזור אחיד של התאים וקריאה מהימנה. 
6. במידה וערך הבליעה גדול או שווה ל-1 עליכם לבצע מיהול 1:1 באופן הבא: העבירו 500 מיקרוליטר מהדגימה למבחנת אפנדורף חדשה, הוסיפו 500 מיקרוליטר ממדיום הגידול (ללא ספירולינה). ערבבו וגשו למדידה חוזרת בספקטרופוטומטר. כעת הדוגמא מהולה פי 2 יחסית לדוגמא המקורית  (פקטור המיהול הוא 2). במידה ולאחר המיהול עדיין ערך הבליעה גדול או שווה ל-1 ניתן להמשיך ולמהול את הדגימה 1:3 באופן הבא: העבירו 250 מיקרוליטר מהדגימה למבחנת אפנדורף חדשה, הוסיפו 750 מיקרוליטר ממדיום הגידול (ללא ספירולינה). ערבבו וגשו למדידה חוזרת בספקטרופוטומטר. עליכם לזכור שכעת הדוגמא מהולה פי 4 יחסית לדוגמא המקורית(פקטור המיהול הוא 4).
7. בצעו רישום מסודר של ערכי הבליעה. ניתן להיעזר בטבלה המצורפת בהמשך. במידה ומהלתם את הדוגמא לפני הקריאה עליכם להכפיל את ערך הבליעה שהתקבל בפקטור המיהול.
	מס' דגימה
	בליעה באורך גל

	בליעה*פקטור המיהול
(במידה ומהלתם את הדוגמא)

	1
	
	

	2
	
	



8. בסיום העבודה על כל חברי הקבוצה לגשת לעמדת המחשב להזנה ולעיבוד של נתוני המדידות.
9. דיון- ענו על השאלות הבאות:

· התייחסו למדידות שהתנסיתם בהן ,ספירה במיקרוסקופ ומדידת עכירות, וציינו מה היתרונות והחסרונות של כל מדידה?




· האם , לדעתכם, תהיה הלימה בין עקומי הגידול שיתקבלו על ידי קבוצתכם לבין עקומי הגידול שיתקבלו ע"י שאר הקבוצות? נמקו



ניסוי מס' 3:בניית עקום גידול ע"י מדידת ריכוז הכלורופיל
שאלת מחקר: כיצד משפיע משך זמן גידול תרבית ספירולינה על ריכוז הכלורופיל בתרבית?
דונו ושערו כיצד ריכוז הכלורופיל ישתנה לאורך זמן הגידול? מהו הבסיס הביולוגי להשערתכם?




ניתן להעריך את כמות התאים בתרבית  ע"י מדידה של אחד המרכיבים הכימיים בתאים, זוהי מדידה עקיפה. אנו נמדוד את ריכוז הכלורופיל מתוך הנחה שישנו קשר ישיר בין כמות התאים לבין ריכוז הכלורופיל. כלומר ככל שיש יותר תאים ריכוז הכלורופיל עולה.
הפיגמנטים הפוטוסינתטים קולטי האור בציאנובקטריות נמצאים בחלק הפנימי של התא ובעצם קשורים למערכת של קרומים שנקראת קרומי התילקואיד. הפיגמנט השכיח ביותר בכמותו והמצוי בכל הצמחים הירוקים, באצות ובציאנובקטריה  הוא כלורופיל  a . הבליעה המקסימלית של כלורופיל a היא באורך גל665 nm- ובאורך גל-420 nm.
 ניתן להמיס ולמצות את הפיגמנטים הפוטוסינטטים בממס אורגני, במעבדה זאת אנו נשתמש במתנול. שימו לב! מתנול הינו חומר נדיף מסוכן ורעיל על כן יש לעבוד עימו במנדף. לאחר המיצוי צבע המתנול משתנה משקוף לצהוב-ירוק, על כן ניתן להשתמש בספקטרופוטומטר למדידת בליעת האור של הכלורופיל. המדידה בספקטרופוטומטר תתבצע באורך גל של 665nm. בהמשך, נחשב את ריכוז הכלורופיל (מיקרוגרם כלורופיל למ"ל תרבית) ע"י הצבה של ערך הבליעה בנוסחא.

מהלך המדידה:
1. ערבבו את תכולת הארלנמייר על מנת לקבל תכולה אחידה. 
2. בעזרת פיפטור גדול (המתאים לעבודה עם נפחים בין 200-1000 מיקרוליטר) העבירו 1 מ"ל מהתרבית למבחנת אפנדורף בנפח של 1.5 מ"ל. 
3. סרכזו בצנטרפוגה במהירות של 13,000 rpm (13,000סיבובים לדקה) למשך 10 דקות. סרכוז זה מביא להשקעה של התאים לתחתית המבחנה. זכרו: יש צורך להציב את המבחנות בצורה מאוזנת בתוך הצנטרפוגה לפני ההפעלה.
4. בעזרת פיפטור גדול שאבו 900 מיקרוליטר מתוך המבחנה, כך ישארו במבחנה כ-100 מיקרוליטר נוזל. סגרו את הפקק. שלב הסרכוז ושלב זה נחוצים משום שאנו רוצים להמשיך לעבוד עם התאים אך בנפח נוזל קטן יותר. 
5. הרחיפו את התאים בנוזל שנשאר באמצעות פיפטור בינוני (המתאים לעבודה עם נפחים עד 200 מיקרוליטר).
6. עיטפו את המבחנות בנייר אלומיניום. זכרו: מולקולות הכלורופיל רגישות לאור. 
7. גשו למנדף עם המבחנה בידכם. בעזרת פיפטור גדול (המתאים לעבודה עם נפחים בין 200-1000 מיקרוליטר) הוסיפו 900 מיקרוליטר של מתנול 100% לתוך המבחנה וסיגרו את המכסה. המתנול הוא ממס אורגני המביא למיצוי הפיגמנטים מהתאים. שימו לב: המתנול הינו חומר מסוכן ורעיל, על כן אנו עובדים עימו במנדף.
8. ערבבו בעזרת וורטקס חזק למשך  2 דקות. הערבוב באמצעות וורטקס מהווה פעולה מכנית המזרזת את מיצוי הפיגמנטים וביניהם הכלורופיל.
9.  הניחו את המבחנה על מעמד המבחנות למשך 15 דקות .הדגרה זו חשובה לצורך הגברת יעילות המיצוי.
10. סרכזו בצנטרפוגזה במהירות של 13,000 rpm למשך 10 דקות. סרכוז זה מביא להשקעה של התאים לתחתית המבחנה. כעת איננו מעוניינים בתאים אלא  בחלק הנוזלי המכיל את הכלורופיל.  זכרו: יש צורך להציב את המבחנות בצורה מאוזנת לפני הפעלת הצנטרפוגה.
11. גשו למנדף עם המבחנה בידכם. בעזרת פיפטור גדול (המתאים לעבודה עם נפחים בין 200-1000 מיקרוליטר) ) שאבו את הנוזל בלבד מדוגמתכם והעבירו לקיווטה. עטפו את חלקה העליון של הקיווטה בפרפילם.
12. אנו מעוניינים למדוד את בליעת הכלורופיל אך עלינו לזכור שהכלורופיל נמצא בתוך ממס (מתנול) שעשוי לבלוע קרינה ולכן יש לקזז את השפעתו. הקיזוז הנ"ל נעשה ע"י תמיסת הבלנק (Blank) שהיא 1 מ"ל מתנול 90%. גשו לספקטרופוטומטר ובצעו איפוס של המכשיר ע"י בלנק. הקריאה באורך גל של 665 nm.
13. כעת מדדו את הבליעה בדוגמתכם באורך גל של 665 nm. בצעו רישום מסודר של כל דגימה ומדידותיה, היעזרו בטבלה המצורפת בהמשך.
14. במידה וערך הבליעה גדול או שווה ל-1 עליכם לבצע מיהול 1:1 באופן הבא: העבירו 500 מיקרוליטר מהדגימה למבחנת אפנדורף חדשה, הוסיפו 500 מיקרוליטר של מתנול 90%. ערבבו וגשו למדידה חוזרת בספקטרופוטומטר. כעת הדוגמא מהולה פי 2 יחסית לדוגמא המקורית  (פקטור המיהול הוא 2). במידה ולאחר המיהול עדיין ערך הבליעה גדול מ-1 ניתן להמשיך ולמהול את הדגימה 1:3 באופן הבא: העבירו 250 מיקרוליטר מהדגימה למבחנת אפנדורף חדשה, הוסיפו 750 מיקרוליטר של מתנול 90%. ערבבו וגשו למדידה חוזרת בספקטרופוטומטר. כעת הדוגמא מהולה פי 4 יחסית לדוגמא המקורית  (פקטור המיהול הוא 4).בצעו רישום מסודר של כל דגימה ומדידותיה, היעזרו בטבלה המצורפת למטה. זכרו להכפיל את ערך הבליעה המתקבל בפקטור המיהול.
15. חישבו את כמות הכלורופיל  ע"י הצבה בנוסחא ורישמו את התוצאה בטבלה.
נוסחא: ערך הבליעה באורך גל 665nm *12.7 = ריכוז כלורופיל a (מיקרוגרם כלורופיל  a למ"ל תרבית).
16. 
	מס' מבחנה 
	בליעה באורך גל 665 nm 
	בליעה*פקטור המיהול
(במידה ומהלתם את הדגימה)
	ריכוז כלורופיל a
מיקרוגרם/מ"ל

	1
	
	
	

	2
	
	
	



17. בסיום העבודה על כל חברי הקבוצה לגשת לעמדת המחשב להזנה ולעיבוד של נתוני המדידות.
18. דיון- ענו על השאלות הבאות:

· ציינו מה היתרונות והחסרונות של המדידה בה התנסיתם?




· האם , לדעתכם, תהיה הלימה בין עקום הגידול שיתקבל על ידי קבוצתכם לבין עקומי הגידול שיתקבלו ע"י שאר הקבוצות? נמקו


ניסוי מס' 4: בניית עקום גידול ע"י מדידת ריכוז חלבון (בשיטת ברדפורד)
שאלת מחקר: כיצד משפיע משך גידול תרבית הספירולינה על ריכוז החלבון בתרבית?
דונו ושערו כיצד ריכוז החלבון ישתנה לאורך זמן הגידול? באיזה שלב, לדעתכם, ריכוז החלבון צפוי להיות הגבוה ביותר?



ניתן להעריך את כמות התאים בתרבית  ע"י מדידה של אחד המרכיבים הכימיים בתאים, זוהי בעצם מדידה עקיפה. אנו נמדוד את ריכוז החלבון מתוך הנחה שישנו קשר ישיר בין כמות התאים לבין ריכוז החלבון. ככל שכמות התאים עולה כך ריכוז החלבון עולה.
המרכיב החלבוני הינו מרכיב מרכזי בתאים. לחלבונים תפקידים רבים בתא. חלקם נמצאים על גבי קרום התא אך רובם נמצאים בחלל התא. תאי הציאנובקטריה מאופיינים בדופן ובקרום . כדי לקבוע את ריכוז החלבונים יש למצותם ע"י פירוק של דופן וקרום התא. במעבדה זאת אנו נשתמש בבסיס NaOH  , ערבוב באמצעות וורטקס וחימום בכדי להביא לפירוק  מירבי של הדופן והקרום. 
כדי לקבוע את ריכוז החלבון (חסר הצבע) בעזרת ספקטרופוטומטר יש להגיב אותו עם חומרים שיוצרים צבע בתגובה לחלבון.  בשיטת ברדפורד, קומסי בלו (Comassie Brilliant Blue)הוא המגיב ליצירת צבע עם החלבון. בקישור של קומסי בלו לחלבון צבעו משתנה מחום -אדמדם לכחול עז. אנו נבדוק את הבליעה באורך גל של 595nm.  על פי ערך הבליעה שנקבל ניתן יהיה לכמת את ריכוז החלבון בדוגמתנו(מיקרוגרם חלבון למ"ל תרבית),  ע"י הצבה במשוואת הישר של עקומת הכיול אשר מציגה את הבליעה כתלות בריכוז חלבון ידוע. החלבון שבדרך כלל משמש להכנת עקומת הכיול הינו אלבומין מסרום של בקר (Bovine serum albumin-BSA).
מהלך המדידה:
1. ערבבו את תכולת הארלנמייר על מנת לקבל תכולה אחידה. 
2. בעזרת פיפטור גדול (המתאים לעבודה עם נפחים בין 200-1000 מיקרוליטר)  העבירו 1 מ"ל מהתרבית למבחנת אפנדורף בנפח 1.5 מ"ל. 
3. סרכזו בצנטרפוגה במהירות של 13,000 rpm (13,000 סיבובים לדקה) למשך  10 דקות. סרכוז זה מביא להשקעה של התאים לתחתית המבחנה. זכרו: יש להציב את המבחנות בצורה מאוזנת בתוך הצנטרפוגה לפני ההפעלה.
4. בעזרת פיפטור גדול שאבו 900 מיקרוליטר מתוך המבחנה, כך ישארו במבחנה כ-100 מיקרוליטר נוזל. סגרו את הפקק. שלב הסרכוז ושלב זה נחוצים משום שאנו רוצים להמשיך לעבוד עם התאים אך בנפח נוזל קטן יותר. 
5. הרחיפו את התאים בנוזל שנשאר באמצעות פיפטור בינוני (המתאים לעבודה עם נפחים עד 200 מיקרוליטר).
6. הוסיפו 100 מיקרוליטר של NaOH 1M(ריכוז סופי של 0.5M NaOH). הבסיס הנ"ל פוגע בדופן ובקרום התא כך שתוכן התא המכיל חלבונים נשפך לתמיסה. 
7. ערבבו בעזרת וורטקס חזק במשך דקה. הערבוב באמצעות וורטקס מהווה פעולה מכנית המזרזת את הפגיעה בדופן ובקרום התא.
8. הכניסו לאמבט מים בטמפ' של 700C למשך 20 דקות.  החימום עוזר לפירוק יעיל של הדופן והקרום. 
9. סרכזו במהירות של 13,000 rpm במשך 10 דקות. לאחר הסרכוז החלבונים נמצאים בחלק הנוזלי של הדוגמא. שימו לב: יש צורך להציב את המבחנות בצורה מאוזנת בתוך הצנטרפוגה לפני ההפעלה.
10. אספו בזהירות את הנוזל העליון לתוך מבחנת אפנדורף  נקייה.
11. בעזרת פיפטור גדול העבירו 1000 מיקרוליטר של תמיסת ברדפורד מהולה לקיווטה.  שימו לב: מכינים תמיסת ברדפורד לעבודה ע"י מיהול שלה ביחס של 1 (ברדפורד): 4 (מים).  את נפח העבודה להכנה יש לקבוע ע"פ מספר הדוגמאות לאנליזה.
12. בעזרת  הספקטרופוטומטר אנו מעוניינים למדוד את בליעת החלבונים אך עלינו לזכור שחלבונים אלה נמצאים בתערובת עם חומרים אחרים. אותם חומרים עשויים לבלוע קרינה אף הם ולכן יש לקזז את השפעתם. הקיזוז הנ"ל נעשה ע"י תמיסת הבלנק (Blank). תמיסה אשר מכילה את כל המרכיבים הנמצאים בדוגמא הנבדקת מלבד החומר שאת בליעתו רוצים למדוד. על כן לפני כל מדידה בספקטרופוטומטר עלינו לאפס את המכשיר עם תמיסת הבלנק שהיא 1 מ"ל ראגנט ברדפורד מהול עם 20 מיקרוליטר מתמיסת מדיום הגידול ו0.5M NaOH. הקריאה הינה באורך גל של 595 nm.
13.  כעת מדדו את הבליעה בדוגמתכם באופן הבא, הוסיפו 20 מיקרוליטר מדוגמתם לקיווטה עם 1 מ"ל תמיסת ברדפורד מהולה. עטפו את הקיווטה בחלקה העליון עם פרפילם והפכו אותה לצורך ערבוב של הדגימה. מדדו את הבליעה באורך גל של  595 nm.  שימו לב: בצעו רישום מסודר של כל דגימה ומדידותיה, היעזרו בטבלה המצורפת למטה.
14. במידה וערך הבליעה גדול או שווה ל-1 עליכם לבצע מיהול 1:1 באופן הבא: העבירו 20 מיקרוליטר מהדגימה למבחנת אפנדורף חדשה, הוסיפו 20 מיקרוליטר של 0.5M NaOH. כעת הדוגמא מהולה פי 2 יחסית לדוגמא המקורית  (פקטור המיהול הוא 2). ערבבו וגשו למדידה חוזרת בספקטרופוטומטר. במידה ולאחר המיהול עדיין ערך הבליעה גדול מ-1 ניתן להמשיך ולמהול את הדגימה 1:3 באופן הבא: העבירו 10 מיקרוליטר מהדגימה למבחנת אפנדורף חדשה, הוסיפו 30 מיקרוליטר של 0.5M NaOH. כעת הדוגמא מהולה פי 4 יחסית לדוגמא המקורית  (פקטור המיהול הוא 4). ערבבו וגשו למדידה חוזרת בספקטרופוטומטר. בצעו רישום מסודר של כל דגימה ומדידותיה, היעזרו בטבלה המצורפת למטה. זכרו להכפיל את ערך הבליעה המתקבל בפקטור המיהול.
15. חישבו את ריכוז החלבון (מיקרוגרם חלבון למ"ל תרבית) בדוגמתכם בעזרת הצבה במשוואת הישר של עקומת הכיול המצורפת. רישמו את התוצאה בטבלה המצורפת למטה.
	מס' מבחנה 
	בליעה ב-595 nm
	בליעה*פקטור המיהול
(במידה ומהלתם את הדוגמא)
	ריכוז חלבון 
(מיקרוגרם /מ"ל)


	1
	
	
	

	2
	
	
	







16. סיום העבודה על כל חברי הקבוצה לגשת לעמדת המחשב להזנה ולעיבוד של נתוני המדידות.
17. דיון- ענו על השאלות הבאות:
· ציינו מה היתרונות והחסרונות של המדידה בה התנסיתם?




·  האם , לדעתכם, תהיה הלימה בין עקום הגידול שיתקבל על ידי קבוצתכם לבין עקומי הגידול שיתקבלו ע"י שאר הקבוצות? נמקו


נספח I: בניית עקומת כיול

1. מספרו סדרת מבחנות 1-7 .
2. הכינו סטנדרטים ע"י הוספה של מים ו-0.5% BSA  על פי המתואר בטבלה
3. הכינו 1-7 קיווטות עם 1 מ"ל ריאגנט ברדפורד מהול בכל אחת. 
4. הוסיפו 20 מיקרוליטר מכל מבחנת סטנדרט לקיווטה בהתאמה.
5. גשו לספקטרופוטומטר, אפסו את הבליעה בעזרת הדוגמא הראשונה. אורך הגל למדידה הינו .595 nm אין להשהות את הקריאה זמן ממושך מדי היות שלאחר שעה קלה חלה ירידה בבליעה בעקבות אגרגציה (התלכדות) של המולקולות ושקיעה שלהן.
6. רשמו את הבליעה בטבלה. 
7. ציירו עקום כיול עבור דוגמאות ה – BSA באורך גל 595 nm. 
8. הציגו גרף שבו ציר ה-X הינו ריכוז החלבון וציר ה-Y הינו ערך הבליעה. הציגו את משוואת הישר בגרף.
9. בעזרת הצבה במשוואת הישר ניתן לחשב את ריכוז החלבון במיצוי הספירולינה. 

	מס' מבחנת
סטנדרט 
	כמות חלבון ה-BSA (g)
	נפח תמיסת BSA (l)
	השלמה עם מים (DDW) (l)
	O.D 595nm

	1
	0
	0
	1000
	בלנק

	2
	2
	20
	980
	

	3
	5
	50
	950
	

	4
	10
	100
	900
	

	5
	20
	200
	800
	

	6
	30
	300
	700
	

	7
	50
	500
	500
	







נספח II: מהו מכשיר הספקטרופוטומטר?

במעבדה זו נעשה שימוש נרחב במכשיר הספקטרופוטומטר, שהינו מכשיר למדידת בליעת אור של חומר נבדק . הספקטרופוטומטר שולח לעבר הדוגמא הנבדקת אלומת אור בעלת טווח צר של אורכי גל. כאשר קרן האור מגיעה לדוגמא חלקה נבלע ע"י החומרים השונים בדוגמא, החלק שאיננו נבלע ושבעצם עובר את הדוגמא מזוהה ע"י גלאי. הגלאי מחשב את היחס בין עוצמת האור שעברה את הדוגמא לעוצמה שנכנסה אליה. על גבי צג המכשיר מופיע ערך הבליעה.
 גלאי
אלומת אור בעלת טווח צר של אורכי גל
דוגמא



בעזרת חוק בר למברט (Beer-Lambert) ניתן לגלות את ריכוזו של חומר עפ"י ערך הבליעה באורך גל מסוים. 
בליעה= מקדם בליעה מולרי * אורך המסלול שעוברת אלומת האור * ריכוז החומר
אנו מעוניינים למדוד בליעה של חומר מסוים אך עלינו לזכור שחומר זה נמצא בתערובת עם חומרים אחרים. אותם חומרים עשויים לבלוע קרינה אף הם ולכן יש לקזז את השפעתם. הקיזוז הנ"ל נעשה ע"י תמיסת הבלנק (Blank). תמיסה אשר מכילה את כל המרכיבים הנמצאים בדוגמא הנבדקת מלבד החומר שאת בליעתו רוצים למדוד. על כן לפני כל מדידה בספקטרופוטומטר עלינו לאפס את המכשיר עם תמיסת הבלנק.
על מנת למדוד את ערך הבליעה של חומר מסוים עלינו להעביר אותו לקיווטה. הקיווטה בעלת  שתי דפנות מחוספסות ושתיים שקופות. יש להחזיק את הקיווטה רק בדפנות המחוספסות ולהכניס למכשיר כך שהדפנות השקופות מופנות לכיוון קרן האור.

1

image3.png




image4.jpeg
% 1=
el P

IIEIESE

+ NEAC

Lo CIFRE

. ¥

eI

.

Hek|s @




image5.tiff
Ll
il

et

e

1150 CREIE
: STt
b

CEP « 15 ¥

18





image1.gif
log
1900 Sv
P

LRy

Anmna 2y





image2.jpeg




image6.png
Weizmann
Institute
of Science





image7.png
Promoting Attainment of
Responsible Research &
Innovation in Science

PAR!SE Education




image8.png




image9.jpeg
* %t

* X K

* 4 %

* gk




